2016. gada 29. novembrī Rīkojums Nr. 731

Rīgā (prot. Nr. 65 10. §)

**Par valsts aģentūras "Civilās aviācijas aģentūra" 2017. gada budžeta apstiprināšanu**

1. Saskaņā ar Likuma par budžetu un finanšu vadību 41. panta 1.1 daļu apstiprināt valsts aģentūras "Civilās aviācijas aģentūra" 2017. gada budžeta ieņēmumus un izdevumus 3 696 800 *euro* apmērā atbilstoši šā rīkojuma pielikumam.

2. No valsts aģentūras "Civilās aviācijas aģentūra" 2017. gada budžeta ieņēmumiem 976 090 *euro* paredzēt to izmaksu segšanai, kas saistītas ar aeronavigācijas pakalpojumu sniegšanas nodrošināšanu, kontroli, uzraudzību, funkcionālo gaisa telpas bloku pārvaldību un citu ar civilās aviācijas drošību saistīto darbību (funkciju) izpildi.

Ministru prezidents Māris Kučinskis

Satiksmes ministra vietā –

aizsardzības ministrs Raimonds Bergmanis